Mení a dopĺňa všeobecne záväzné nariadenie č. 6/1995 v znení VZN č. 10/1996, VZN č. 9/1997 a VZN č. 3/200.

Všeobecne záväzné nariadenie
hlavného mesta Slovenskej republiky Bratislavy
č. 10/2000
zo 7. decembra 2000
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 6/1995 o prevode vlastníctva bytov a nebytových priestorov v znení všeobecne záväzného nariadenia hlavného mesta Slovenskej republiky č. 10/1996, všeobecne záväzného nariadenia hlavného mesta Slovenskej republiky Bratislavy č. 9/1997 a všeobecne záväzného nariadenia hlavného mesta Slovenskej republiky Bratislavy č. 3/2000.
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave ustanovuje:

Čl. I
Všeobecne záväzné nariadenie hlavného mesta Slovenskej republiky Bratislavy č. 6/1995 o prevode vlastníctva bytov a nebytových priestorov v znení všeobecne záväzného nariadenia hlavného mesta Slovenskej republiky Bratislavy č.10/1996, všeobecne záväzného nariadenia hlavného mesta Slovenskej republiky Bratislavy č. 9/1997 a všeobecne záväzného nariadenia hlavného mesta Slovenskej republiky Bratislavy č. 3/2000 sa mení a dopĺňa takto:
1.	V § 2 písm. g) sa slová “nebytové priestory využívané” nahrádzajú slovami “nebytových priestorov využívaných”.
2.	§ 8 ods. 4 znie:

“(4) Ustanovenie odseku 1 prvá veta sa nevzťahuje na:
a)	byty, ktoré hlavné mesto nadobudlo do vlastníctva podľa § 4 ods. 1 písm. b) zákona alebo ktoré získalo rekonštrukciou stavieb alebo ich častí s využitím úverových zdrojov11a). V takomto prípade hlavné mesto prevedie na nadobúdateľa spolu s vlastníctvom bytu aj záväzky vyplývajúce zo zmluvy o poskytnutí úveru,
b)	byty, určené na predaj fyzickým osobám, ktorými sú:
1.	osoby, ktorým sa skončil nájom bytu zahrnutého do projektu bývania hlavného mesta v zmysle štatútu11b),
2.	nájomcovia bytov zahrnutých do projektu bývania hlavného mesta,
3.	žiadatelia o nájom bytu, ktorí spĺňajú podmienky nájmu bytu v projekte bývania hlavného mesta, a to v uvedenom poradí.”.
Poznámka pod čiarou k odkazu 11b znie:
“11b) Napr. Štatút Domu mladej rodiny.”.
3.	§ 9 ods. 3 písm a) znie:
“a)	umožní nadobúdateľovi, ktorý uhradí minimálne 15 % z ceny bytu vypočítanej podľa ods. 1 a 2 a 15 % z ceny spoluvlastníckeho podielu na zastavanom a priľahlom pozemku a príslušenstva do 15 dní odo dňa podpisu zmluvy, uhrádzať zostatok v pravidelných bezúročných splátkach alebo”.
4.	V § 9 ods. 8 sa slová “na prestavbu” nahrádzajú slovami “na byt podľa odseku 7”.
5.	V § 9a ods. 2 sa za slová “ako cena” vkladá čiarka.
6.	V § 9b ods. 2 písm. c) sa slovo “zámenným” nahrádza slovom “zameneným”.
7.	V § 10 ods. 4 sa v prvej časti vety za slová “podpísania zmluvy” vkladá čiarka.
8.	V § 12b sa odkaz k poznámke pod čiarou “16b)” nahrádza odkazom k poznámke pod čiarou “17)”.
Poznámka pod čiarou k odkazu 17 znie:
“17) Čl. 49 ods. 1 písm. b) Štatútu hlavného mesta Slovenskej republiky Bratislavy v znení neskorších doplnkov.”.
9.	V § 14 ods. 1 písm. b) znie:
“b) v hodnote
1.	nesplatenej časti ceny nebytového priestoru a spoluvlastníckeho podielu na zastavanom a priľahlom pozemku zníženej o zľavu podľa § 10 ods. 4 prvá časť vety,
2.	nesplatenej časti ceny nebytového priestoru a spoluvlastníckeho podielu na zastavanom a priľahlom pozemku podľa § 10 ods. 4 druhá časť vety,
3.	zľavy z ceny ateliéru podľa § 10 ods. 4.”.
10.	V § 17a ods. 1 sa v prvej vete slovo “pracovníci” nahrádza slovom “zamestnanci”.
11.	Poznámka pod čiarou k odkazu 18 znie:
“18) § 2 a § 5 všeobecne záväzného nariadenia hlavného mesta Slovenskej republiky Bratislavy č. 5/2000.”.

Čl. II
Toto všeobecne záväzné nariadenie nadobúda účinnosť 1. januára 2001.

Jozef Moravčík
primátor